**Pázmány Péter Katolikus Egyetem**

**A Barat Szent magdolna zsófia Kollégium házirendje**

A Házirend tartalmazza a Barat Szent Magdolna Zsófia Kollégiumban (továbbiakban: Kollégium) lakók jogait és kötelességeit, kollégium rendeltetésszerű használatát biztosító együttélési, egészségügyi, balesetvédelmi és tűzvédelmi előírásokat, valamint a kollégiumban tartózkodás rendjét.

# **A Kollégiumban lakók jogai és kötelességei**

* 1. A Házirend betartása, betartatása minden kollégiumban lakóra és vendégre nézve kötelező.
  2. A kollégiumba történő beköltözés rendjét a kollégiumi felvételi értesítésben közöltek alapján kell teljesíteni.
  3. A kollégiumban lakók beköltözésükkel elfogadják a PPKE Szervezeti és Működési Szabályzatát, és a Kollégium Házirendjét, és egyben kötelezettséget vállalnak arra, hogy az együttélés írott és íratlan szabályait, normáit betartják, betartatják.
  4. A kollégiumban lakó köteles aláírni a „Kollégiumi szerződést”-t, baleset-, tűz- és munkavédelmi oktatáson részt venni, valamint a kollégiumi Házirendet megismerni, betartani és betartatni.
  5. A kollégiumi tagsággal járó jogok másra nem ruházhatók át.
  6. A lakók szobabeosztását a kollégiumi referens készíti el egyeztetve a Nemzetközi Osztály megfelelő referensével, ennek egyoldalú megváltoztatása fegyelmi eljárást von maga után.
  7. A beköltözés napjától két héten belül van lehetőség szobacserére. Ezt követően csak indokolt esetben az érintettek, a kollégiumi referens engedélyével lehetséges. (A szobacsere igénylése „Barat Szent Magdolna Zsófia Kollégium épületében történő szobacsere” nyomtatvány kitöltésével történik (Házirend 1. sz melléklete).)
  8. A kollégiumi referens kezdeményezésére rendkívüli esetben - amennyiben azt a kollégium optimális helygazdálkodása úgy kívánja - a lakóknak szobát kell változtatniuk.
  9. A kollégium lakói észrevételekkel, javaslatokkal fordulhatnak a kollégiumi referenshez minden, a kollégiumi közösséget, valamint a kollégiumot érintő kérdések, szabályzatok tekintetében.
  10. A kollégiumban lakó hallgatók érdekképviseletét a PPKE BTK Hallgatói Önkormányzata látja el.
  11. Amennyiben kollégiumi tagsági jogviszonyát a hallgató meg kívánja szüntetni, úgy ezt írásban köteles bejelenteni a kollégium vezetőjének. A hallgatói jogviszony megszűnése esetén az Egyetem is jogosult a kollégiumi szerződést erre hivatkozva felmondani. A tagsági jogviszony a bejelentést vagy felmondást követő hónap utolsó napjával szűnik meg.
  12. A kollégiumi tagság megszűnésekor a lakó köteles a kollégiumi helyiséget saját vagyontárgyaitól kiürített állapotban átadni. A leltár szerint átvett vagyontárgyakban bekövetkezett hiányért vagy – a rendeltetésszerű használattal szükségszerűen együtt járó mértéket meghaladó – károsodásért teljes körűen felel.
  13. A lakó a jegyzékkel rendelkezésére bocsátott

- lakószoba és ahhoz kapcsolódó egyéb helyiségek, valamint

- a közös használatú helyiségek

és azok berendezési tárgyaiban okozott károk teljes körű megtérítésére kötelezett.

* 1. A jegyzékkel - leltár szerint - átvett vagyontárgyak az átvételi dokumentumban értékkel szerepelnek. Az értékmeghatározások tanévenként egyszer aktualizálhatók. A kiköltözéskor – vagy a leltár szerint átvett vagyontárgy elvesztésének, megrongálódásának bejelentése, illetve hivatalos észlelése esetén – lakó köteles az értékjegyzék szerinti összeg megfizetésével rendezni az okozott kárt.
  2. A lakó által a kollégiumi tagsági jogviszony megszűnését követően esetlegesen a kollégiumban hagyott vagyontárgyakat 30 napig veheti át késedelmi díj befizetése ellenében. A határidő eredménytelen elteltét követően a kollégium jogosult a lakó vagyontárgyaitól megválni, illetve megsemmisíteni.

# **A lakószobák rendje**

* 1. A lakószoba és a hozzátartozó helyiségek rendjéért, tisztaságáért; berendezési tárgyaiért, azok állapotának megőrzéséért; rendeltetésszerű használatáért a lakók egyetemlegesen felelnek.
  2. A lakószobákban, illetve a kollégium épületében észlelt hibák, károk, hiányosságok észlelése esetén a lakó köteles azt haladéktalanul az épület gondnokánál bejelenteni. A bejelentés rögzítésre kerül a kollégiumi portán az e célra rendszeresített füzetben.
  3. A kollégiumból való átmeneti távozáskor a szobát be kell zárni, ablakot becsukni, elektromos eszközöket ki és le kell kapcsolni (kivételt képez a hűtőszekrény). A fentiek elmulasztásából eredő kár a lakóknak felróható káresemény, melynek megtérítésére kötelezett.
  4. A szobákat a lakók maguk takarítják, és annak tisztaságáért felelősek. A szobarendet a kollégiumi referens és az épület gondnoka előre egyeztetett napokon, valamint szúrópróbaszerűen is ellenőrizheti. Higiéniai elvárásoknak és esztétikai követelményeknek nem megfelelő szobarend esetén a lakók írásbeli figyelmeztetésben részesülnek. Sorozatosan - három alkalmat követően a negyedik alkalom után - elégtelen szobarend pedig a kollégiumból történő kizárást vonhatja maga után.
  5. A kollégiumban lakók saját elektromos eszközeiket a kollégiumba csak engedéllyel hozhatják be. Az elektromos eszközök behozatalakor „Eszközbeviteli” formanyomtatványt 2.sz. melléklet kell kitölteni, melyet az Üzemeltetési osztály munkatársa, az épület gondnoka részére kell engedélyezésre benyújtani. Az eszközre az Üzemeltetési osztály munkatársa egy –erre a célra rendszeresített - matricát helyez el, mely igazolja az eszköz eredetét.
  6. A kollégiumban az alábbi elektromos eszközök NEM tárolhatók a lakószobában (tűzvédelem, balesetvédelem miatt): grillező, szendvicssütő, olajsütő, rezsó. A felsoroltakon kívül szigorúan tilos az egyéb, tűz- és balesetvédelmi szempontból veszélyes eszközök és berendezések használata. Amennyiben a lakószobában a fent felsorolt elektromos eszközök szobaellenőrzés kapcsán megtalálhatóak, a kollégiumi lakó írásbeli figyelmeztetésben részesül, valamint az eszközt azonnal el kell távolítani az épületből.
  7. A lakószobában az elektromos berendezéseket rendeltetésszerűen, és csak az ezekre vonatkozó érintésvédelmi, munkabiztonsági és tűzrendészeti előírásoknak megfelelően szabad használni.
  8. A PPKE képviselője rendkívüli helyzetekben (pl. a rendetetésszerű használat ellenőrzése, kárelhárítás, tűzveszély, élet, illetve balesetveszély elhárítása stb.) a lakó előzetes értesítése nélkül, a lakó távollétében is jogosult a lakószobába bemenni. Egyéb esetben a PPKE képviselője a lakóval előzetesen egyeztetett időpontban jogosult javítási vagy egyéb munkálatok elvégzése céljából a lakóhelyiségbe bemenni. Amennyiben a lakóhelyiségbe való bejutás időpontjában a lakó nincs jelen, úgy a PPKE képviseletében legalább két személy köteles egyidejűleg jelen lenni.
  9. A lakószobában dohányozni ideértve az elektromos cigarettát és vízi pipát is, állatot tartani, egészségre ártalmas anyagokat tárolni, balesetveszélyes tevékenységet folytatni szigorúan TILOS! Tilos továbbá gyertyát gyújtani és füstölőt használni!
  10. A lakószoba tisztántartása, a szeméttároló edények szükség szerinti ürítése a lakók feladata. A keletkező szemetet a szelektív hulladékgyűjtés szabályai szerint kell gyűjteni és legalább hetente kétszer a kijelölt szeméttárolóban elhelyezni. A közös helyiségekbe hulladékot kirakni tilos!

# **Közösségi helyiségek rendje**

* 1. A közösségi helyiségek rendjéért, tisztaságáért; berendezési tárgyaiért, azok állapotának megőrzéséért; rendeltetésszerű használatáért a lakók egyénileg és egyetemlegesen felelnek.
  2. A közösségi helyiségek felszerelésében, berendezésében okozott kárt annak okozója köteles megtéríteni, ha a károkozás ténye bizonyítható és jegyzőkönyvben van rögzítve; ha a károkozó személye ismeretlen, akkor egyetemlegesen kerül elszámolásra.

# **A vendégfogadás**

* 1. A kollégiumban lakó vendéget 8-22 óra között fogadhat, - amely kollégiumi lakónként maximum 2 fő -, továbbá a vendég érkezésekor köteles személyesen fogadni. Lakószobában vendég csak akkor tartózkodhat, ha ezzel valamennyi lakó egyetért. A vendéget fogadó lakó a vendégért erkölcsi és anyagi felelősséggel tartozik. A Házirend előírásai a vendégre nézve is kötelezőek.
  2. A vendég, vagy látogató személy önkényes bent alvása szigorúan TILOS, a szoba lakói minden esetben fegyelmi eljárás keretében felelősségre vonhatók, a tényeket jegyzőkönyvben kell rögzíteni.
  3. Nyitvatartási időn kívül csak kollégiumi szerződéssel rendelkező lakó tartózkodhat az épületben.

# **Kollégiumi rendelkezések**

* 1. A lakók nyugodt pihenése érdekében 22.00 órától – 07.00 óráig a kollégiumban csendrendelet van érvényben, amely a vizsgaidőszak időtartama alatt napközben is érvényes. Ez idő alatt tilos minden olyan hangos tevékenység, ami az ott lakók nyugalmát zavarja.
  2. A kollégiumban csak a Dékáni Hivatal által lepecsételt plakát, hirdetmény kerülhet kifüggesztésre. A kollégiumi szobákban csak a kihelyezett parafa táblákra lehet bármit kihelyezni, a falakra TILOS bármit ragasztani, szögezni, felfúrni, a falat bármilyen módon megrongálni. TILOS a cellux, a blue tack (gyurmaragasztó), gombostű, rajzszög, szögek, csavarok használata.
  3. A kollégium teljes területén TILOS a dohányzás! Dohányozni csak az erre kijelölt helyen van lehetőség, az épület előtt (közterületen) a bejárattól 5 méterre.
  4. A kollégium épületébe szigorúan TILOS alkohol tartalmú italt, kábítószert behozni vagy fogyasztani!
  5. A kollégium területére tilos bevinni fegyvert, fegyvernek minősülő tárgyat, valamint a közbiztonságra különösen veszélyes eszközöket. A tilalom vonatkozik az önvédelmi, sport, hobbi, hagyományőrző, stb. céllal, engedéllyel tartott fegyverekre, eszközökre is.
  6. Fegyelmi vétség, vészhelyzet vagy egyéb rendbontás gyanúja esetén a kollégiumi referens jogosult a lakószobába belépni, ott intézkedni. Távollétében az épület gondnoka, illetve a portaszolgálatot teljesítő kolléga intézkedhet.
  7. A kollégium gépi-, elektromos és egyéb berendezéseit, bútorzatát és valamennyi felszerelését, a lakók saját tulajdonú eszközeiket személyes, és anyagi felelősségük mellett használják. E felelősség különösen érvényes a vagyonvédelemre, tűzrendészeti és munkavédelmi előírások betartására, betartatására.
  8. A felmerülő veszélyhelyzeteket, üzemzavart, meghibásodást a portán vagy az épület gondnokánál azonnal jelenteni kell. Egyidejűleg törekedni kell azok megszüntetésére, a balesetveszély elhárítására.
  9. A kollégium leltárába tartozó eszközöket, felszerelési tárgyakat az épületből TILOS kivinni.
  10. A lakók személyes gépi berendezéseik szakszerű üzemeltetéséről, pénzük, értéktárgyaik biztonságos megőrzéséről maguk gondoskodnak. A Kar a lakó által a lakóhelyiségben elhelyezett vagyontárgyakért nem, csak az értékmegőrzőben elhelyezett, vagy a Kar képviselője által ilyen célból átvett dolgokért vállal felelősséget.
  11. Tilos a menekülési útvonalakra (folyosók, lépcsőház) különböző tárgyakat kihelyezni (pl. ruhaszárító állvány, cipőtartók, cipők stb.), mert ezek akadályozzák a menekülést tűz esetén.

# **Szolgáltatások**

* 1. A kollégium épületében található közös helyiségek takarítását, a szemét elszállítást (naponta) a kollégium üzemeltetője végzi.
  2. A kollégium lakói részére mosási és szárítási lehetőség biztosított a szobákban és vizesblokkokban.
  3. Főzésre a lakószobához tartozó közös konyhában van lehetőség. A fokozott fertőzés veszély, a tömeges ételmérgezés lehetősége miatt mosatlan edényt, ételmaradékot a konyhában, lakószobában tartani, nem megfelelően tárolni TILOS.
  4. A kollégiumban 24 órás portaszolgálat működik. A portaszolgálatot teljesítő személy felelős a kollégium rendjéért, biztonságáért, jogosult a kollégiumba érkező és onnan távozó személyek ellenőrzésére.
  5. A kollégiumban lakók részére érkező postai küldeményeket a kollégiumi referenstől lehet átvenni.
  6. A szobákban található paplanok, párnák, plédek csak ágyneműhuzattal használhatóak. A megfelelő ágyneműhuzatról a beköltöző maga köteles gondoskodni, ezek megléte a beköltözés feltétele. Előzetesen jelzett igény alapján a beköltözők részére az üzemeltető paplan, párna, pléd és ágyneműhuzatot biztosít, amelynek költségét a lakó megtéríti a PPKE részére.
  7. Minden szobában ingyenes WIFI hozzáférés van kiépítve. Lakó tudomásul veszi, hogy az üzemeltető bizonyos internetes oldalak látogatását, illetve a tartalmak letöltését korlátozhatja. Illetéktelen beavatkozás a kollégium informatikai és kommunikációs rendszereibe, illetve mindezek rongálása fegyelmi eljárást von maga után.
  8. A vasalódeszka, vasaló kölcsönzési lehetőség nyitott a lakók számára, munkaidőben Hallgatói Szolgáltató Központban a kollégiumi referenstől, azon túl a mentorhallgatótól.

# **Munkavédelmi szabályok - a munkavédelemről szóló 1993. évi XCIII. törvény és a kapcsolódó jogszabályok alapján**

* 1. A lakó (és vendége) köteles:
     1. a biztonsága érdekében kapott tájékoztatásokat, ismereteket elsajátítíni, és azokat a megfelelő biztonsággal alkalmazni;
     2. az elvárható kulturált viselkedést tanúsítani, fegyelmet, rendet, tisztaságot megtartani, (szemetelés elkerülendő az egyetemi és a kollégiumi épületek környezetében is!);
     3. a kollégium házirendjét és az intézmények munkavédelmi előírásait betartani;
     4. rosszullétet, sérülést, balesetet azonnal jelenteni;
     5. a lakó önkényesen nem kapcsolhatja ki, nem távolíthatja el, és nem alakíthatja át a biztonsági berendezéseket;
     6. a kollégiumban használatos eszközök (gáz-/villanytűzhely, mosógép, vasaló, hajszárító, rezsó, mikrohullámú sütő, stb.) helyes kezelésére ügyelni.
  2. Világításra csak szabványos, minősített világítótestek használhatók. A lámpatestek buráit eltávolítani, vagy arra, ahhoz bármit rögzíteni nem szabad. A világítási eszközök bármilyen jellegű átalakítása, javítása nem megengedett, a meghibásodást azonnal jelenteni kell a portán.
  3. Az elektromos és egyéb vezetékhálózatba mindennemű beavatkozás (megbontás, szerelés) tilos! A kollégium helységeiben (így a lakószobában is!) az elektromos hálózaton bármilyen munkát, illetve a berendezés javítását kizárólag az erre jogosult villanyszerelő végezhet. Ez vonatkozik a legkisebb munkákra, például izzó cseréjére is.
  4. Az elektromos készülékek vezetékeit megtoldani nem szabad. Ezek, illetve az áramvételi helyek (pl. konnektorok) meghosszabbítására csak szabványos (érintésvédelemmel ellátott) hosszabbítok használhatók.
  5. Csak szabványos, biztonságos, sérülésmentes, megfelelő állapotú gyári készülékek működtethetők az elektromos hálózatról. A szobákban villanyfőzőt, hősugárzót, vasalót és egyéb hőfejlesztő készüléket, fogyasztót, tűzrendészeti és érintésvédelmi okokból használni nem szabad, kivételt képeznek a kettősszigetelésű, illetve kézi és hordozható készülékek (pl.: hajszárító, hajsütővas, szórakoztató elektronikai eszközök), amelyeket rendeltetésszerűen kell használni.
  6. Főzésre nagyteljesítményű fogyasztót (pl.: rezsót, grillsütőt) használni csak az arra kijelölt helyen, állandó felügyelet mellett szabad. Ezen készülékek felügyelet nélküli üzemeltetése TILOS!
  7. A nagyértékű elektromos eszközt mindenki csak saját feleségére hozhat. A behozott elektromos eszközökért a kollégium és a mindenkori üzemeltető semminemű kárfelelősséget nem vállal. A szobákban rendszeresített tárgyakhoz túlmenően egyéb berendezések a lakószobában csak az Üzemeltetési Osztály és a Bölcsészet-és Társadalomtudományi Kar hozzájárulásával használhatóak.
  8. A teakonyhai és a szobában rendszeresített beépített sütőt csak állandó felügyelet mellett szabad használni.
  9. Csak olyan elektromos berendezés használható, amely CE minősítéssel rendelkezik és ez jól látható helyen feltűntetésre került az eszközön.
  10. A kollégium ablakpárkányait – különös tekintettel a külső ablakpárkányokra – tárolási célra felhasználni BALESETVESZÉLYES ÉS TILOS! Az ablakból bárminemű tárgy kidobása SZIGORÚAN TILOS!
  11. A kollégium külső falára, ablakaira tárgyak kifüggesztése (pl.: transzparensek) csak külön kollégium vezető engedéllyel történhet.
  12. A helyiségekben nem szabad olyan tevékenységet folytani, amely tüzet, balesetet vagy akár robbanást okozhat.
  13. A háztartási gépek használata során, fokozottan be kell tartani a biztonsági és használati-kezelési utasítások előírásait. Balesetveszélyes berendezésekről kérjük, minden esetben tegyenek bejelentést! Továbbá a kollégiumban történt bármilyen legkisebb rendellenességet (balesetet, tűzzel járó tevékenységet, elektromos jellegű, vagy más testi épségét veszélyetető meghibásodást, rongálást) minden lakó, bérlő köteles azonnal jelenteni a portán.
  14. A kollégiumban semmilyen állat (kutya, macska, madár, hörcsög, stb.) nem tartható, illetve nem létesíthető akvárium, terrárium még ideiglenesen sem.
  15. A kollégium teljes területén és épületeiben közbiztonságra veszélyes anyag, tárgy, technológia, állat nem tartható, nem használható.
  16. Saját és mások testi épségének veszélyeztetése, pl. épületekből kimászás, építési és üzemeltetési valamint oktatási technikai eszközök rendeltetéstől eltérő használata TILOS! (rongálás, dobálás, stb.)
  17. A kollégium területén történt minden balesetet, sérülést, rosszullétet, haladéktalanul be kell jelenteni a kollégium gondnokának, távollétében a portásnak és a portán található baleseti jegyzőkönyvben rögzíteni kell az eseményt.
  18. Az elsősegélynyújtó felszerelések a recepciókon kerültek elhelyezésre.
  19. Az házirendben foglaltak betartásáért valamennyi a kollégiumban lakó, és engedéllyel ott tartózkodó személy a felelős.

# **Záró rendelkezések**

* 1. A kollégiumi Házirend előírásainak betartását, betartatását a kollégiumi referens felügyeli, az épület gondnokával együttműködve.
  2. A Házirend bármely pontjának megszegése esetén a kollégium lakója fegyelmi eljárással kizárható a kollégiumból a PPKE BTK Fegyelmi Bizottsága határozata alapján.
  3. Jelen szabályzás ismerete nem helyettesíti a munka- és tűzvédelmi jogszabályokban és az egyetemi szabályzatok ismeretét.

Dr. Fodor György

dékán

Mellékletek:

1. sz. melléklet: „Barat Szent Magdolna Zsófia Kollégium épületében történő szobacsere” nyomtatvány
2. sz. melléklet: „Eszközbeviteli” formanyomtatvány